काठमाडौँ : महिलाहरुको चाड तिज नजिकिदैं जाँदा तिजका गीतहरु पनि सार्वजनिक भइरहेका छन् । हरेक वर्ष जस्तै चर्चित गायिका तथा प्रदेश सभाका सांसद कोमल ओलीले पनि आफ्नो नयाँ तिजको गीत सार्वजनिक गरेकी छिन् ।
ओलीले भदौरे झरी बोलको गीत सार्वजनिक गरेकी हुन् । गीतमा चर्चित मोडल करिश्मा ढकाल र सुमन परियारले अभियनय गरेका छन्।
मालती डिजिटल प्रालि को प्रस्तुतिमा रहेको गीतमा गायिका कोमल ओलीलाई राम गोपालीले स्वरमा साथ दिएका छन् । सन्ध्या केसीको शब्द र रामु खड्काको लयमा गीत तयार भएको छ । गीतको भिडियोमा काजिश श्रेष्ठको निर्देशन रहेको छ भने अजय रेग्मीले छायांकन, दिपक बिष्टले सम्पादन गरेका छन् ।